Ude på landet skal en islænderhest have børstet, eller rettere sagt raspet, tænder, og det foregår altså ikke med din almindelige tandbørste. Der skal både voldsomt værktøj og voldsomme kræfter i brug. Samtidig på Dyrehospitalet City Syd skal en lille löwchen-hund have sin dom: Kan den fortsætte med at dyrke agility eller gør det for ondt i bagbenet? Dette er blot et lille udsnit af hvad man kan opleve i serien Dyrehospitalet, som havde premiere på TV2/Nord Salto onsdag, og som de næste mange onsdage kan ses på kanalen klokken 20.30 - lige efter Nordjylland LIVE. Du kan se første afsnit ovenfor, og ellers vil du fremover kunne se eller gense de enkelte afsnit på tv2nord.dk/dyrehospitalet. God fornøjelse

Referat:
I en ny serie følger vi nogle af de mange dyr, Dyrehospitalet City Syd, hver dag skal tage sig af. Vi er også på landet med Biersted Dyrehospital, hvor det er de større dyr, der arbejdes med. Se første afsnit her.